《次韵外舅黄虞卿为爱山园好八首 其一》
宋代·喻良能

为爱山园好，芒鞋步步高。绿针挦露韭，碧箸剪春蒿。

但得林泉趣，谁能州县劳。何惭王孝伯，痛饮读离骚。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。